Ericu950/Stoicheia-meter-silver huggingface dataset:
ἰδίᾳ δ , ἐξομοσάμενον , οὐ πάνυ καλὸν οὐ δ ἀσφαλὲς ἦν ἐκεῖσε πλανᾶσθαι ·
ἐπεὶ εἰ μὴ διὰ τὸ τούτους βούλεσθαι σῶσαι , ἐξώλης ἀπολοίμην καὶ προώλης , εἰ προσλαβών γ ἂν ἀργύριον πάνυ πολὺ μετὰ τούτων ἐπρέσβευσα 0 .
ἐπὶ γὰρ τὴν τρίτην πρεσβείαν δίς με χειροτονησάντων ὑμῶν δὶς ἐξωμοσάμην .
καὶ παρὰ ταύτην τὴν ἀποδημίαν πάντα τ ἀναντί ἔπραττον .
ὥν μὲν τοίνυν αὐτοκράτωρ ἦν ἐγὼ κατὰ τὴν πρεσβείαν , τοῦτον ἔσχε τὸν τρόπον ὑμῖν ·
ἃ δ οὗτοι πλείους ὄντες ἐνίκων , ἅπαντ ἀπόλωλεν .
καίτοι καὶ τ ἄλλ ἂν ἅπαντ ἀκολούθως τούτοις ἐπέπρακτο , εἴ τις ἐπείθετό μοι .
οὐ γὰρ ἔγωγ οὕτως ἄθλιος οὐ δ ἄφρων ὥστε χρήματα μὲν διδόναι , λαμβάνοντας ὁρῶν ἑτέρους , ὑπὲρ τῆς πρὸς ὑμᾶς φιλοτιμίας , ἃ δ ἄνευ μὲν δαπάνης οἷά τ ἦν πραχθῆναι , πολλῷ δὲ μείζονας εἶχεν ὠφελείας πάσῃ τῇ πόλει , ταῦτ οὐκ ἐβουλόμην γίγνεσθαι 0 .
καὶ σφόδρα γ , ὦ ἄνδρες Ἀθηναῖοι 0 ·
ἀλλ οἶμαι περιῆσαν οὗτοί μου .
φέρε δή , τί τούτῳ πέπρακται παρὰ ταῦτα καὶ τί τῷ Φιλοκράτει θεάσασθε ·
παρ ἄλληλα γὰρ ἔσται φανερώτερα .
πρῶτον μὲν τοίνυν Φωκέας ἐκσπόνδους καὶ Ἁλέας ἀπέφηναν καὶ Κερσοβλέπτην παρὰ τὸ ψήφισμα καὶ τὰ πρὸς ὑμᾶς εἰρημένα ·
εἶτα τὸ ψήφισμ ἐπεχείρησαν κινεῖν καὶ μεταίρειν , ἐφ ᾧ πρεσβεύοντες ἥκομεν ·
εἶτα Καρδιανοὺς Φιλίππῳ συμμάχους ἐνέγραψαν καὶ τὴν μὲν γραφεῖσαν ἐπιστολὴν ὑπ ἐμοῦ πρὸς ὑμᾶς ἀπεψηφίσαντο μὴ πέμπειν , αὐτοὶ δ οὐ δ ὁτιοῦν ὑγιὲς γράψαντες ἔπεμψαν .
εἶθ ὁ γενναῖος οὑτοσὶ ἐμὲ μὲν τὸν δῆμον ἔφη τὸν ὑμέτερον καταλύσειν ἐπηγγέλθαι Φιλίππῳ , ὅτι ταῦτ ἐπέπληττον , οὐ μόνον αἰσχρὰ νομίζων ἀλλὰ καὶ δεδιὼς μὴ συμπαραπόλωμαι διὰ τούτους , αὐτὸς δ ἰδίᾳ πάντα τὸν χρόνον ἐντυγχάνων οὐ δ ὁτιοῦν ἐπαύσατο Φιλίππῳ .
καὶ τὰ μὲν ἄλλα σιωπῶ , Δερκύλος δ αὐτὸν ἐν Φεραῖς τὴν νύκτ ἐφύλαττεν , οὐκ ἐγώ , τὸν παῖδ ἔχων τὸν ἐμὸν τουτονί , καὶ λαβὼν ἐξιόντ ἐκ τῆς Φιλίππου σκηνῆς ἐμοὶ τὸν παῖδ ἐκέλευσεν ἀπαγγέλλειν καὶ αὐτὸν μεμνῆσθαι , καὶ τὸ τελευταῖον ὁ βδελυρὸς καὶ ἀναιδὴς οὑτοσὶ νύκτα καὶ ἡμέραν ἀπιόντων ἡμῶν ἀπελείφθη παρὰ Φιλίππῳ .
καὶ ταῦθ ὅτι ἀληθῆ λέγω , πρῶτον μὲν αὐτὸς ἐγὼ συγγραψάμενος καὶ καταστήσας ἐμαυτὸν ὑπεύθυνον μαρτυρήσω , εἶτα τῶν ἄλλων πρέσβεων ἕκαστον καλῶ , καὶ δυοῖν θάτερον , ἢ μαρτυρεῖν ἢ ἐξόμνυσθαι ἀναγκάσω .
ἂν δ ἐξομνύωσιν , ἐπιορκοῦντας ἐξελέγξω παρ ὑμῖν φανερῶς .
οἵοις μὲν τοίνυν κακοῖς καὶ πράγμασι τὴν ἀποδημίαν πᾶσαν συνειχόμην ἑοράκατε .
τί γὰρ αὐτοὺς οἴεσθ ἐκεῖ ποιεῖν ἐγγὺς ὄντας τοῦ διδόντος , ὅθ ὑμῶν ὁρώντων , τῶν καὶ τιμῆσαι κυρίων ὄντων καὶ τ οὐναντίον κολάσαι , τοιαῦτα ποιοῦσιν ;
συλλογίσασθαι δὴ βούλομαι τὰ κατηγορημέν ἀπ ἀρχῆς , ἵν ὅσ ὑμῖν ὑπεσχόμην ἀρχόμενος τοῦ λόγου δείξω πεποιηκώς .
ἐπέδειξ οὐδὲν ἀληθὲς ἀπηγγελκότα , ἀλλὰ φενακίσανθ ὑμᾶς , μάρτυσι τοῖς γεγενημένοις αὐτοῖς , οὐ λόγοις χρώμενος 0 .
ἐπέδειξ αἴτιον γεγενημένον τοῦ μὴ θέλειν ὑμᾶς ἀκούειν ἐμοῦ τ ἀληθῆ ταῖς ὑποσχέσεσιν καὶ τοῖς ἐπαγγέλμασι τοῖς τούτου καταληφθέντας τότε , πάντα τ ἀναντία συμβουλεύσαντ ἢ ἔδει , καὶ τῇ μὲν τῶν συμμάχων ἀντειπόντ εἰρήνῃ , τῇ δὲ Φιλοκράτους συνηγορήσαντα , τοὺς χρόνους κατατρίψαντα , ἵνα μη δ εἰ βούλοισθε δύναισθ ἐξελθεῖν εἰς Φωκέας , καὶ ἄλλ ἐπὶ τῆς ἀποδημίας πολλὰ καὶ δείν εἰργασμένον , προδεδωκότα πάντα , πεπρακότα , δῶρ ἔχοντα , οὐδὲν ἐλλελοιπότα μοχθηρίας 0 .
οὐκοῦν ταῦθ ὑπεσχόμην ἐν ἀρχῇ , ταῦτ ἐπέδειξα .
ὁρᾶτε τοίνυν τὰ μετὰ ταῦτα ·
ἁπλοῦς γάρ ἐσθ ὁ μέλλων λόγος οὑτοσὶ πρὸς ὑμᾶς ἤδη .
ὀμωμόκατε ψηφιεῖσθαι κατὰ τοὺς νόμους καὶ τὰ ψηφίσματα τὰ τοῦ δήμου καὶ τῆς βουλῆς τῶν πεντακοσίων ·
φαίνεται δ οὗτος πάντα τ ἀναντία τοῖς νόμοις , τοῖς ψηφίσμασι , τοῖς δικαίοις πεπρεσβευκώς ·
οὐκοῦν ἑαλωκέναι προσήκει παρά γε νοῦν ἔχουσι δικασταῖς .
εἰ γὰρ ἄλλο μηδὲν ἠδίκει , δύο τῶν πεπραγμένων ἔσθ ἱκάν αὐτὸν ἀποκτεῖναι ·
οὐ γὰρ μόνον Φωκέας , ἀλλὰ καὶ Θρᾴκην προδέδωκε Φιλίππῳ .
καίτοι δύο χρησιμωτέρους τόπους τῆς οἰκουμένης οὐ δ ἂν εἷς ἐπιδείξαι τῇ πόλει , κατὰ μὲν γῆν Πυλῶν , ἐκ θαλάττης δὲ τοῦ Ἑλλησπόντου ·
ἃ συναμφότερ οὗτοι πεπράκασιν αἰσχρῶς καὶ καθ ὑμῶν ἐγκεχειρίκασι Φιλίππῳ .
τοῦτο τοίνυν αὐτὸ ἄνευ τῶν ἄλλων ἡλίκον ἔστ ἀδίκημα , τὸ Θρᾴκην καὶ τὰ τείχη προέσθαι , μυρί ἂν εἴη λέγειν , καὶ ὅσοι διὰ ταῦτ ἀπολώλασι παρ ὑμῖν , οἱ δὲ χρήματα πάμπολλ ὠφλήκασιν , οὐ χαλεπὸν δεῖξαι , Ἐργόφιλος , Κηφισόδοτος , Τιμόμαχος , τὸ παλαιόν ποτ Ἐργοκλῆς , Διονύσιος , ἄλλοι , οὓς ὀλίγου δέω σύμπαντας εἰπεῖν ἐλάττω τὴν πόλιν βεβλαφέναι τούτου 0 1 2 .
ἀλλ ἔτι γὰρ τότ , ὦ ἄνδρες Ἀθηναῖοι , ἐκ λογισμοῦ τὰ δείν ἐφυλάττεσθ ὑμεῖς καὶ προεωρᾶσθε ·
νῦν δ ὅ τι ἂν μὴ καθ ἡμέραν ὑμᾶς ἐνοχλῇ καὶ παρὸν λυπῇ , παρορᾶτε , εἶτα τὴν ἄλλως ἐνταῦθα ψηφίζεσθε , ἀποδοῦναι δὲ καὶ Κερσοβλέπτῃ Φίλιππον τοὺς ὅρκους , μὴ μετέχειν δὲ τῶν ἐν Ἀμφικτύοσιν , ἐπανορθώσασθαι δὲ τὴν εἰρήνην .
καίτοι τούτων οὐδενὸς ἂν τῶν ψηφισμάτων ἔδει , εἰ πλεῖν οὗτος ἤθελεν καὶ τὰ προσήκοντα ποιεῖν ·
νῦν δ ἃ μὲν ἦν πλεύσασι σῶσαι , βαδίζειν κελεύων ἀπολώλεκεν , ἃ δ εἰποῦσι τ ἀληθῆ , ψευδόμενος 0 .
ἀγανακτήσει τοίνυν αὐτίκα δὴ μάλα , ὡς ἐγὼ πυνθάνομαι , εἰ μόνος τῶν ἐν τῷ δήμῳ λεγόντων λόγων εὐθύνας ὑφέξει .
ἐγὼ δ ὅτι μὲν πάντες ἂν εἰκότως ὧν λέγουσι δίκην ὑπέχοιεν , εἴπερ ἐπ ἀργυρίῳ τι λέγοιεν , παραλείψω , ἀλλ ἐκεῖνο λέγω ·
εἰ μὲν Αἰσχίνης ἰδιώτης ὢν ἀπελήρησέ τι καὶ διήμαρτε , μὴ σφόδρ ἀκριβολογήσησθε , ἐάσατε , συγγνώμην ἔχετε ·
εἰ δὲ πρεσβευτὴς ὢν ἐπὶ χρήμασιν ἐπίτηδες ἐξηπάτηκεν ὑμᾶς , μὴ ἀφῆτε , μη δ ἀνάσχησθ ὡς οὐ δεῖ δίκην ὧν εἶπεν ὑποσχεῖν .
τίνος γὰρ ἄλλου δεῖ δίκην παρὰ πρέσβεων ἢ λόγων λαμβάνειν ;
εἰσὶ γὰρ οἱ πρέσβεις οὐ τριήρων οὐ δὲ τόπων οὐ δ ὁπλιτῶν οὐ δ ἀκροπόλεων κύριοι  οὐδεὶς γὰρ πρέσβεσι ταῦτ ἐγχειρίζει  , ἀλλὰ λόγων καὶ χρόνων .
τοὺς μὲν τοίνυν χρόνους εἰ μὲν μὴ προανεῖλε τῆς πόλεως , οὐκ ἀδικεῖ , εἰ δ ἀνεῖλεν , ἠδίκηκε ·
τοὺς δὲ λόγους εἰ μὲν ἀληθεῖς ἀπήγγελκεν ἢ συμφέροντας , ἀποφευγέτω , εἰ δὲ καὶ ψευδεῖς καὶ μισθοῦ καὶ ἀσυμφόρους , ἁλισκέσθω 0 1 .
οὐδὲν γὰρ ἔσθ ὅ τι μεῖζον ἂν ὑμᾶς ἀδικήσειέ τις ἢ ψευδῆ λέγων 0 .
οἷς γάρ ἐστ ἐν λόγοις ἡ πολιτεία , πῶς , ἂν οὗτοι μὴ ἀληθεῖς ὦσιν , ἀσφαλῶς ἔστι πολιτεύεσθαι ;
ἂν δὲ δὴ καὶ πρὸς ἃ τοῖς ἐχθροῖς συμφέρει δῶρά τις λαμβάνων λέγῃ , πῶς οὐχὶ καὶ κινδυνεύσετε ;
οὐδέ γε τοὺς χρόνους ἴσον ἔστ ἀδίκημ ὀλιγαρχίας ἢ τυράννου παρελέσθαι καὶ ὑμῶν ·
οὐ δ ὀλίγου δεῖ .
ἐν ἐκείναις μὲν γάρ , οἶμαι , ταῖς πολιτείαις πάντ ἐξ ἐπιτάγματος ὀξέως γίγνεται ·
ὑμῖν δὲ πρῶτον μὲν τὴν βουλὴν ἀκοῦσαι περὶ πάντων καὶ προβουλεῦσαι δεῖ , καὶ τοῦθ ὅταν ᾖ κήρυξι καὶ πρεσβείαις προγεγραμμένον , οὐκ ἀεί 0 ·
εἶτ ἐκκλησίαν ποιῆσαι , καὶ ταύτην ὅταν ἐκ τῶν νόμων καθήκῃ 0 .
εἶτα κρατῆσαι καὶ περιγενέσθαι δεῖ τοὺς τὰ βέλτιστα λέγοντας τῶν ἢ δι ἄγνοιαν ἢ διὰ μοχθηρίαν ἀντιλεγόντων .
ἐφ ἅπασι δὲ τούτοις , ἐπειδὰν καὶ δεδογμένον ᾖ καὶ συμφέρον ἤδη φαίνηται , χρόνον δεῖ δοθῆναι τῇ τῶν πολλῶν ἀδυναμίᾳ , ἐν ᾧ καὶ ποριοῦνται ταῦθ ὧν ἂν δέωνται , ὅπως τὰ δόξαντα καὶ δυνηθῶσι ποιῆσαι .
ὁ δὴ τοὺς χρόνους τούτους ἀναιρῶν τῆς οἵα παρ ἡμῖν ἐστι πολιτείας , οὐ χρόνους ἀνῄρηκεν οὗτος , οὔ , ἀλλὰ τὰ πράγμαθ ἁπλῶς ἀφῄρηται .
ἔστι τοίνυν τις πρόχειρος λόγος πᾶσι τοῖς ἐξαπατᾶν ὑμᾶς βουλομένοις , οἱ ταράττοντες τὴν πόλιν , οἱ διακωλύοντες Φίλιππον εὖ ποιῆσαι τὴν πόλιν .
πρὸς οὓς ἐγὼ λόγον μὲν οὐδέν ἐρῶ , τὰς δ ἐπιστολὰς ὑμῖν ἀναγνώσομαι τὰς τοῦ Φιλίππου , καὶ τοὺς καιροὺς ἐφ ὧν ἕκαστ ἐξηπάτησθ ὑπομνήσω , ἵν εἰδῆθ ὅτι τὸ ψυχρὸν τοῦτ ὄνομα , τὸ ἄχρι κόρου , παρελήλυθ ἐκεῖνος φενακίζων ὑμᾶς .
ΕπΙστΟλΑΙ ΦΙΛΙΠΠΟΥ .
οὕτω τοίνυν αἰσχρὰ καὶ πολλὰ καὶ πάντα καθ ὑμῶν πεπρεσβευκὼς περιιὼν λέγει , τί δ ἂν εἴποις περὶ Δημοσθένους , ὃς τῶν συμπρέσβεων κατηγορεῖ ;
νὴ Δί , εἴ τε βούλομαί γ εἴ τε μή , παρ ὅλην μὲν τὴν ἀποδημίαν ὑπὸ σοῦ τοιαῦτ ἐπιβεβουλευμένος , δυοῖν δ αἱρέσεως οὔσης μοι νυνί , ἢ τοιούτων ὄντων τῶν πεπραγμένων δοκεῖν κοινωνεῖν ὑμῖν , ἢ κατηγορεῖν 0 .
ἐγὼ δ οὐ δὲ συμπεπρεσβευκέναι φημί σοι , πρεσβεύειν μέντοι σὲ μὲν πολλὰ καὶ δεινά , ἐμαυτὸν δ ὑπὲρ τουτωνὶ τὰ βέλτιστα 0 .
ἀλλὰ Φιλοκράτης σοι συμπεπρέσβευκε , κ ἀκείνῳ σύ , καὶ Φρύνων 0 ·
ὑμεῖς γὰρ τ αὔτ ἐπράττετε , καὶ τ αὐτὰ πᾶσιν ὑμῖν ἤρεσκεν .
ποῦ δ ἅλες ;
ποῦ τράπεζα 0 ;
ποῦ σπονδαί 0 ;
ταῦτα γὰρ τραγῳδεῖ περιιών , ὥσπερ οὐχὶ τοὺς ἀδικοῦντας τούτων ὄντας προδότας , ἀλλὰ τοὺς τὰ δίκαια ποιοῦντας 0 .
ἐγὼ δ οἶδ ὅτι πάντες οἱ πρυτάνεις θύουσιν ἑκάστοτε κοινῇ καὶ συνδειπνοῦσιν ἀλλήλοις καὶ συσπένδουσιν ·
καὶ οὐ διὰ ταῦθ οἱ χρηστοὶ τοὺς πονηροὺς μιμοῦνται , ἀλλ ἐὰν ἀδικοῦντα λάβωσί τιν αὑτῶν , τῇ βουλῇ καὶ τῷ δήμῳ δηλοῦσιν .
ἡ βουλὴ τ αὐτὰ ταῦτα , εἰσιτητήρι ἔθυσε , συνειστιάθη , σπονδῶν , ἱερῶν ἐκοινώνησεν ·
οἱ στρατηγοί , σχεδὸν ὡς εἰπεῖν αἱ ἀρχαὶ πᾶσαι 0 .
ἆρ οὖν διὰ ταῦτα τοῖς ἀδικοῦσιν ἑαυτῶν ἔδωκαν ἄδειαν ;
λέων Τιμαγόρου κατηγόρει συμπεπρεσβευκὼς τέτταρ ἔτη , Εὔβουλος Θάρρηκος καὶ Σμικύθου συσσεσιτηκώς , Κόνων ὁ παλαιὸς ἐκεῖνος Ἀδειμάντου συστρατηγήσας .
πότερ οὖν τοὺς ἅλας παρέβαινον καὶ τὰς σπονδάς , Αἰσχίνη , οἱ προδιδόντες καὶ οἱ παραπρεσβεύοντες καὶ οἱ δωροδοκοῦντες , ἢ οἱ κατηγοροῦντες ;
οἱ ἀδικοῦντες δηλονότι τὰς ὅλης γε τῆς πατρίδος σπονδάς , ὥσπερ σύ , οὐ μόνον τὰς ἰδίας 0 .
ἵνα τοίνυν εἰδῆθ ὅτι οὐ μόνον τῶν δημοσίᾳ πώποτ ἐληλυθότων ὡς Φίλιππον ἀνθρώπων , ἀλλὰ καὶ τῶν ἰδίᾳ καὶ πάντων οὗτοι φαυλότατοι καὶ πονηρότατοι γεγόνασι , μικρὸν ἀκούσατέ μου ἔξω τι τῆς πρεσβείας ταύτης .
ἐπειδὴ γὰρ εἷλεν Ὄλυνθον Φίλιππος , Ὀλύμπι ἐποίει , εἰς δὲ τὴν θυσίαν ταύτην καὶ τὴν πανήγυριν πάντας τοὺς τεχνίτας συνήγαγεν .
ἑστιῶν δ αὐτοὺς καὶ στεφανῶν τοὺς νενικηκότας ἤρετο Σάτυρον τουτονὶ τὸν κωμικὸν ὑποκριτήν , τί δὴ μόνος οὐδὲν ἐπαγγέλλεται ;
ἤ τιν ἐν αὐτῷ μικροψυχίαν ἢ πρὸς αὑτὸν ἀηδίαν ἐνεορακώς 0 ;
εἰπεῖν δή φασι τὸν Σάτυρον ὅτι , ὧν μὲν οἱ ἄλλοι δέονται , οὐδενὸς ὢν ἐν χρείᾳ τυγχάνει , ἃ δ ἂν αὐτὸς ἐπαγγείλαιθ ἡδέως , ῥᾷστα μέν ἐστιν Φιλίππῳ δοῦναι καὶ χαρίσασθαι πάντων , δέδοικε δὲ μὴ διαμάρτῃ .
κελεύσαντος δ ἐκείνου λέγειν καί τι καὶ νεανιευσαμένου τοιοῦτον , ὡς οὐδὲν ὅ τι οὐ ποιήσει , εἰπεῖν φασιν αὐτὸν ὅτι ἦν αὐτῷ Ἀπολλοφάνης ὁ Πυδναῖος ξένος καὶ φίλος , ἐπειδὴ δὲ δολοφονηθεὶς ἐτελεύτησεν ἐκεῖνος , φοβηθέντες οἱ συγγενεῖς αὐτοῦ ὑπεξέθεντο τὰς θυγατέρας παιδί ὄντ εἰς Ὄλυνθον .
αὗται τοίνυν τῆς πόλεως ἁλούσης αἰχμάλωτοι γεγόνασι καὶ εἰσὶν παρὰ σοί , ἡλικίαν ἔχουσαι γάμου .
ταύτας , αἰτῶ σε καὶ δέομαι , δός μοι .
βούλομαι δέ σ ἀκοῦσαι καὶ μαθεῖν οἵαν μοι δώσεις δωρειάν , ἂν ἄρα δῷς ·
ἀφ ἧς ἐγὼ κερδανῶ μὲν οὐδέν , ἂν λάβω , προῖκα δὲ προσθεὶς ἐκδώσω , καὶ οὐ περιόψομαι παθούσας οὐδὲν ἀνάξιον οὔ θ ἡμῶν οὔ τε τοῦ πατρός .
ὡς δ ἀκοῦσαι τοὺς παρόντας ἐν τῷ συμποσίῳ , τοσοῦτον κρότον καὶ θόρυβον καὶ ἔπαινον παρὰ πάντων γενέσθαι ὥστε τὸν Φίλιππον παθεῖν τι καὶ δοῦναι .
καίτοι τῶν ἀποκτεινάντων ἦν τὸν Ἀλέξανδρον τὸν ἀδελφὸν τὸν Φιλίππου οὗτος ὁ Ἀπολλοφάνης .
ἐξετάσωμεν δὴ πρὸς τὸ τοῦ Σατύρου τοῦτο συμπόσιον τὸ τούτων ἐν Μακεδονίᾳ γενόμενον , καὶ θεάσασθ ὡς παραπλήσιον τούτῳ καὶ ὅμοιον 0 .
κληθέντες γὰρ οὗτοι πρὸς Ξενόφρονα τὸν υἱὸν τὸν Φαιδίμου , τοῦ τῶν τριάκοντα , ᾤχοντο ·
ἐγὼ δ οὐκ ἐπορεύθην .
ἐπειδὴ δ ἧκον εἰς τὸ πίνειν , εἰσάγει τιν Ὀλυνθίαν γυναῖκα , εὐπρεπῆ μέν , ἐλευθέραν δὲ καὶ σώφρονα , ὡς τὸ ἔργον ἐδήλωσεν .
ταύτην τὸ μὲν πρῶτον οὑτωσὶ πίνειν ἡσυχῇ καὶ τρώγειν ἠνάγκαζον οὗτοί μοι δοκεῖ , ὡς διηγεῖτ Ἰατροκλῆς ἐμοὶ τῇ ὑστεραίᾳ 0 ·
ὡς δὲ προῄει τὸ πρᾶγμα καὶ διεθερμαίνοντο , κατακλίνεσθαι καί τι καὶ ᾁδειν ἐκέλευον .
ἀδημονούσης δὲ τῆς ἀνθρώπου καὶ οὔ τ ἐθελούσης οὔ τ ἐπισταμένης , ὕβριν τὸ πρᾶγμ ἔφασαν οὑτοσὶ καὶ ὁ Φρύνων καὶ οὐκ ἀνεκτὸν εἶναι , τῶν θεοῖς ἐχθρῶν , τῶν ἀλειτηρίων Ὀλυνθίων αἰχμάλωτον οὖσαν τρυφᾶν ·
καὶ κάλει παῖδα , καὶ ἱμᾶντά τις φερέτω .
ἧκεν οἰκέτης ἔχων ῥυτῆρα , καὶ πεπωκότων , οἶμαι , καὶ μικρῶν ὄντων τῶν παροξυνόντων , εἰπούσης τι καὶ δακρυσάσης ἐκείνης περιρρήξας τὸν χιτωνίσκον ὁ οἰκέτης ξαίνει κατὰ τοῦ νώτου πολλάς .
ἔξω δ αὑτῆς οὖσ ὑπὸ τοῦ κακοῦ καὶ τοῦ πράγματος ἡ γυνή , ἀναπηδήσασα προσπίπτει πρὸς τὰ γόνατα τῷ Ἰατροκλεῖ , καὶ τὴν τράπεζαν ἀνατρέπει .
καὶ εἰ μὴ κεῖνος ἀφείλετο , ἀπώλετ ἂν παροινουμένη ·
καὶ γὰρ ἡ παροινία τοῦ καθάρματος τουτουὶ δεινή 0 .
καὶ περὶ ταύτης τῆς ἀνθρώπου καὶ ἐν Ἀρκαδίᾳ λόγος ἦν ἐν τοῖς μυρίοις , καὶ Διόφαντος ἐν ὑμῖν ἀπήγγελλεν ἃ νῦν μαρτυρεῖν αὐτὸν ἀναγκάσω , καὶ κατὰ Θετταλίαν πολὺς λόγος καὶ πανταχοῦ 0 .
καὶ τοιαῦτα συνειδὼς αὑτῷ πεπραγμένα ὁ ἀκάθαρτος οὗτος τολμήσει βλέπειν εἰς ὑμᾶς , καὶ τὸν βεβιωμένον αὑτῷ βίον αὐτίκα δὴ μάλ ἐρεῖ λαμπρᾷ τῇ φωνῇ ·
ἐφ οἷς ἔγωγ ἀποπνίγομαι .
οὐκ ἴσασιν οὗτοι τὸ μὲν ἐξ ἀρχῆς τὰς βίβλους ἀναγιγνώσκοντά σε τῇ μητρὶ τελούσῃ , καὶ παῖδ ὄντ ἐν θιάσοις καὶ μεθύουσιν ἀνθρώποις καλινδούμενον ;
μετὰ ταῦτα δὲ ταῖς ἀρχαῖς ὑπογραμματεύοντα καὶ δυοῖν ἢ τριῶν δραχμῶν πονηρὸν ὄντα 0 ;
τὰ τελευταῖα δ ἔναγχος ἐν χορηγίοις ἀλλοτρίοις ἐπὶ τῷ τριταγωνιστεῖν ἀγαπητῶς παρατρεφόμενον 0 ;
ποῖον οὖν ἐρεῖς βίον ;
ὃν ποῦ βεβίωκας ;
ἐπεὶ ὅ γε βεβιωμένος σοι τοιοῦτος φαίνεται 0 .
ἀλλὰ δὴ τὰ τῆς ἐξουσίας 0 ·
οὗτος ἄλλον ἔκρινε παρ ὑμῖν ἐπὶ πορνείᾳ .
ἀλλὰ μήπω ταῦτα , ἀλλὰ τὰς μαρτυρίας μοι λέγε πρῶτον ταυτασί .
τοσούτων τοίνυν καὶ τοιούτων ὄντων , ὦ ἄνδρες δικασταί , ὧν ἀδικῶν ὑμᾶς ἐξελήλεγκται , ἐν οἷς τί κακὸν οὐκ ἔνι ;
δωροδόκος , κόλαξ , ταῖς ἀραῖς ἔνοχος , ψεύστης , τῶν φίλων προδότης , πάντ ἔνεστι τὰ δεινότατα ·
πρὸς ἓν οὐ δ ὁτιοῦν τούτων ἀπολογήσεται , οὐ δ ἕξει δικαίαν οὐ δ ἁπλῆν εἰπεῖν ἀπολογίαν οὐδεμίαν .
ἃ δ ἐγὼ πέπυσμαι μέλλειν αὐτὸν λέγειν , ἔστι μὲν ἐγγυτάτω μανίας , οὐ μὴν ἀλλ ἴσως τῷ μηδὲν ἔχοντι δίκαιον ἄλλ εἰπεῖν ἀνάγκη πάντα μηχανᾶσθαι 0 .
ἀκούω γὰρ αὐτὸν ἐρεῖν ὡς ἄρ ἐγὼ πάντων ὧν κατηγορῶ κοινωνὸς γέγονα , καὶ συνήρεσκε ταῦτά μοι καὶ συνέπραττον αὐτῷ , ἔπειτ ἐξαίφνης μεταβέβλημαι καὶ κατηγορῶ .
ἔστι δ ὑπὲρ μὲν τῶν πεπραγμένων οὔ τε δικαία οὔ τε προσήκουσ ἡ τοιαύτη ἀπολογία , ἐμοῦ μέντοι τις κατηγορία 0 ·
ἐγὼ μὲν γάρ , εἰ ταῦτα πεποίηκα , φαῦλός εἰμ ἄνθρωπος , τὰ δὲ πράγματ οὐδὲν βελτίω διὰ τοῦτο , οὐ δὲ πολλοῦ δεῖ 0 .
οὐ μὴν ἀλλ ἔγωγ οἶμαί μοι προσήκειν ἀμφότερ ὑμῖν ἐπιδεῖξαι , καὶ ὅτι ψεύσεται , ταῦτ ἐὰν λέγῃ , καὶ τὴν δικαίαν ἥτις ἐστὶν ἀπολογία .
ἡ μὲν τοίνυν δικαία καὶ ἁπλῆ , ἢ ὡς οὐ πέπρακται τὰ κατηγορημένα δεῖξαι , ἢ ὡς πεπραγμένα συμφέρει τῇ πόλει 0 1 .
τούτων δ οὐδέτερον δύναιτ ἂν οὗτος ποιῆσαι .
οὔ τε γὰρ ὡς συμφέρει δήπου Φωκέας ἀπολωλέναι καὶ Πύλας Φίλιππον ἔχειν καὶ Θηβαίους ἰσχύειν καὶ ἐν Εὐβοίᾳ στρατιώτας εἶναι καὶ Μεγάροις ἐπιβουλεύειν καὶ ἀνώμοτον εἶναι τὴν εἰρήνην , ἔνεστι λέγειν αὐτῷ , οἷς τότ ἐναντί ἀπήγγειλε πρὸς ὑμᾶς ὡς συμφέροντα καὶ γενησόμενα 0 ·
οὔ θ ὡς οὐ πέπρακται ταῦτα , δυνήσεται πεῖσαι τοὺς αὐτοὺς ἑορακότας ὑμᾶς καὶ εὖ εἰδότας .
οὐκοῦν ὡς οὐ κεκοινώνηκα τούτοις οὐδενός , λοιπόν μοι δεῖξαι 0 .
βούλεσθ οὖν ὑμῖν , πάντα τ ἄλλ ἀφείς , ἃ παρ ὑμῖν ἀντεῖπον , ἃ ἐν τῇ ἀποδημίᾳ προσέκρουον , ὡς ἅπαντα τὸν χρόνον ἠναντίωμαι , αὐτοὺς παράσχωμαι μάρτυρας τούτους ὅτι πάντα τ ἀναντί ἐμοὶ καὶ τούτοις πέπρακται , καὶ χρήμαθ οὗτοι μὲν ἔχουσιν ἐφ ὑμῖν , ἐγὼ δ οὐκ ἠθέλησα λαβεῖν ;
θεάσασθε δή .
τίνα τῶν ἐν τῇ πόλει φήσαιτ ἂν βδελυρώτατον εἶναι καὶ πλείστης ἀναιδείας καὶ ὀλιγωρίας μεστόν ;
οὐδεὶς οὐ δ ἂν ἁμαρτὼν ὑμῶν ἄλλον εὖ οἶδ ὅτι φήσειεν ἢ Φιλοκράτην 0 .
τίνα δὲ φθέγγεσθαι μέγιστον ἁπάντων καὶ σαφέστατ ἂν εἰπεῖν ὅ τι βούλοιτο τῇ φωνῇ 0 ;
Αἰσχίνην οἶδ ὅτι τουτονί 0 1 .
τίνα δ οὗτοι μὲν ἄτολμον καὶ δειλὸν πρὸς τοὺς ὄχλους φασὶν εἶναι , ἐγὼ δ εὐλαβῆ 0 ;
ἐμέ 0 ·
οὐδὲν γὰρ πώποτ οὔ τ ἠνώχλησα οὔ τε μὴ βουλομένους ὑμᾶς βεβίασμαι .
οὐκοῦν ἐν πάσαις ταῖς ἐκκλησίαις , ὁσάκις λόγος γέγονεν περὶ τούτων , καὶ κατηγοροῦντος ἀκούετέ μου καὶ ἐλέγχοντος ἀεὶ τούτους καὶ λέγοντος ἄντικρυς ὅτι χρήματ εἰλήφασι καὶ πάντα πεπράκασι τὰ πράγματα τῆς πόλεως .
καὶ τούτων οὐδεὶς πώποτ ἀκούων ταῦτ ἀντεῖπεν οὐ δὲ διῆρε τὸ στόμα , οὐ δ ἔδειξεν ἑαυτόν .
τί ποτ οὖν ἐστι τὸ αἴτιον ὅτι οἱ βδελυρώτατοι τῶν ἐν τῇ πόλει καὶ μέγιστον φθεγγόμενοι τοῦ καὶ ἀτολμοτάτου πάντων ἐμοῦ καὶ οὐδενὸς μεῖζον φθεγγομένου τοσοῦτον ἡττῶνται ;
ὅτι τ ἀληθὲς ἰσχυρόν , καὶ τ οὐναντίον ἀσθενὲς τὸ συνειδέναι πεπρακόσιν αὑτοῖς τὰ πράγματα 0 1 .
τοῦτο παραιρεῖται τὴν θρασύτητα τὴν τούτων , τοῦτ ἀποστρέφει τὴν γλῶτταν , ἐμφράττει τὸ στόμα , ἄγχει , σιωπᾶν ποιεῖ .
τὸ τοίνυν τελευταῖον ἴστε δήπου πρώην ἐν Πειραιεῖ , ὅτ αὐτὸν οὐκ εἰᾶτε πρεσβεύειν , βοῶνθ ὡς εἰσαγγελεῖ με καὶ γράψεται καὶ ἰοὺ ἰού .
καίτοι ταῦτα μέν ἐστι μακρῶν καὶ πολλῶν ἀγώνων καὶ λόγων ἀρχή , ἐκεῖνα δ ἁπλᾶ καὶ δύ ἢ τρί ἴσως ῥήματα , ἃ κ ἂν ἐχθὲς ἐωνημένος ἄνθρωπος εἰπεῖν ἠδυνήθη , ἄνδρες Ἀθηναῖοι , τουτὶ τὸ πρᾶγμα πάνδεινόν ἐστιν ·
οὑτοσὶ κατηγορεῖ ταῦτ ἐμοῦ ὧν αὐτὸς κοινωνὸς γέγονε , καὶ χρήματ εἰληφέναι φησὶν ἐμέ , αὐτὸς εἰληφὼς ἢ μετειληφώς .
τούτων μὲν τοίνυν οὐδὲν εἶπεν οὐ δ ἐφθέγξατο , οὐ δ ἤκουσεν ὑμῶν οὐδείς , ἄλλα δ ἠπείλει .
ὅτι ταῦτα μὲν αὑτῷ συνῄδει πεπραγμένα , καὶ δοῦλος ἦν τῶν ῥημάτων τούτων .
οὔκουν προσῄει πρὸς ταῦθ ἡ διάνοια , ἀλλ ἀνεδύετο ·
ἐπελαμβάνετο γὰρ αὐτῆς τὸ συνειδέναι .
λοιδορεῖσθαι δ ἄλλ ἄττ οὐδὲν ἐκώλυεν αὐτὸν οὐ δὲ βλασφημεῖν .
ὃ τοίνυν μέγιστον ἁπάντων , καὶ οὐ λόγος ἀλλ ἔργον 0 ·
βουλομένου γὰρ ἐμοῦ τὰ δίκαια , ὥσπερ ἐπρέσβευσα δίς , οὕτω καὶ λόγον ὑμῖν δοῦναι δίς , προσελθὼν Αἰσχίνης οὑτοσὶ τοῖς λογισταῖς ἔχων μάρτυρας πολλοὺς ἀπηγόρευε μὴ καλεῖν ἔμ εἰς τὸ δικαστήριον ὡς δεδωκότ εὐθύνας καὶ οὐκ ὄνθ ὑπεύθυνον ·
καὶ τὸ πρᾶγμ ἦν ὑπεργέλοιον .
τῆς προτέρας ἐκείνης πρεσβείας , ἧς οὐδεὶς κατηγόρει , δοὺς λόγον οὐκέτ ἐβούλετ αὖθις εἰσιέναι περὶ ταύτης ἧς νῦν εἰσέρχεται , ἐν ᾗ πάντα τ ἀδικήματ ἐνῆν ·
ἐκ δὲ τοῦ δὶς ἔμ εἰσελθεῖν ἀνάγκη περιίστατο καὶ τούτῳ πάλιν εἰσιέναι ·
διὰ ταῦτ οὐκ εἴα καλεῖν .
καίτοι τοῦτο τὸ ἔργον , ὦ ἄνδρες Ἀθηναῖοι , ἀμφότερ ὑμῖν ἐπιδείκνυσι σαφῶς , καὶ κατεγνωκόθ ἑαυτοῦ τοῦτον ὥστε μηδενὶ νῦν ὑμῶν εὐσεβῶς ἔχειν ἀποψηφίσασθαι αὐτοῦ , καὶ μηδὲν ἀληθὲς ἐροῦντα περὶ ἐμοῦ ·
εἰ γὰρ εἶχε , τότ ἂν καὶ λέγων καὶ κατηγορῶν ἐξητάζετο , οὐ μὰ Δί οὐκ ἀπηγόρευε καλεῖν .
ὡς τοίνυν ταῦτ ἀληθῆ λέγω , κάλει μοι τούτων τοὺς μάρτυρας .
ἀλλὰ μὴν ἄν γέ τι ἔξω τῆς πρεσβείας βλασφημῇ περὶ ἐμοῦ , κατὰ πόλλ οὐκ ἂν εἰκότως ἀκούοιτ αὐτοῦ 0 .
οὐ γὰρ ἐγὼ κρίνομαι τήμερον , οὐ δ ἐγχεῖ μετὰ ταῦθ ὕδωρ οὐδεὶς ἐμοί .
τί οὖν ἐστι ταῦτα πλὴν δικαίων λόγων ἀπορία ;
τίς γὰρ ἂν κατηγορεῖν ἕλοιτο κρινόμενος , ἔχων ὅ τι ἀπολογήσεται ;
ἔτι τοίνυν κ ἀκεῖνο σκοπεῖτ , ἄνδρες δικασταί .
εἰ ἐκρινόμην μὲν ἐγώ , κατηγόρει δ Αἰσχίνης οὑτοσί , Φίλιππος δ ἦν ὁ κρίνων , εἶτ ἐγὼ μηδὲν ἔχων εἰπεῖν ὡς οὐκ ἀδικῶ κακῶς ἔλεγον τουτονὶ καὶ προπηλακίζειν ἐπεχείρουν , οὐκ ἂν οἴεσθε καὶ κατ αὐτὸ τοῦτ ἀγανακτῆσαι τὸν Φίλιππον , εἰ παρ ἐκείνῳ τοὺς ἐκείνου τις εὐεργέτας κακῶς λέγει ;
μὴ τοίνυν ὑμεῖς χείρους γένησθε Φιλίππου , ἀλλ ὑπὲρ ὧν ἀγωνίζεται , περὶ τούτων ἀναγκάζετ ἀπολογεῖσθαι .
λέγε τὴν μαρτυρίαν .
οὐκοῦν ἐγὼ μέν , ἐκ τοῦ μηδὲν ἐμαυτῷ συνειδέναι , καὶ λόγον διδόναι καὶ πάντα τ ἀκ τῶν νόμων ὑπέχειν ᾤμην δεῖν , οὗτος δὲ τ ἀναντία 0 .
πῶς οὖν τ αὔτ ἐμοὶ καὶ τούτῳ πέπρακται ;
ἢ πῶς ἔνεστι τούτῳ ταῦτα πρὸς ὑμᾶς λέγειν , ἃ μη δ ᾐτίαται πρότερον πώποτε ;
οὐδαμῶς δήπου 0 .
ἀλλ ὅμως ἐρεῖ , καὶ νὴ Δί εἰκότως γε .
ἴστε γὰρ δήπου τοῦθ , ὅτι ἀφ οὗ γεγόνασιν ἄνθρωποι καὶ κρίσεις γίγνονται , οὐδεὶς πώποθ ὁμολογῶν ἀδικεῖν ἑάλω , ἀλλ ἀναισχυντοῦσιν , ἀρνοῦνται , ψεύδονται , προφάσεις πλάττονται , πάντα ποιοῦσιν ὑπὲρ τοῦ μὴ δοῦναι δίκην .
ὧν οὐδενὶ δεῖ παρακρουσθῆναι τήμερον ὑμᾶς , ἀλλ ἀφ ὧν ἴστ αὐτοὶ τὰ πράγματα κρῖναι , μὴ τοῖς ἐμοῖς λόγοις μη δὲ τοῖς τούτου προσέχειν , μηδέ γε τοῖς μάρτυσιν , οὓς οὗτος ἑτοίμους ἕξει μαρτυρεῖν ὁτιοῦν , Φιλίππῳ χορηγῷ χρώμενος ·
ὄψεσθε δ ὡς ἑτοίμως αὐτῷ μαρτυρήσουσιν ·
μηδέ γ εἰ καλὸν καὶ μέγ οὗτος φθέγξεται , μη δ εἰ φαῦλον ἐγώ 0 .
οὐ δὲ γὰρ ῥητόρων οὐ δὲ λόγων κρίσιν ὑμᾶς τήμερον , εἴπερ εὖ φρονεῖτε , προσήκει ποιεῖν , ἀλλ ὑπὲρ πραγμάτων αἰσχρῶς καὶ δεινῶς ἀπολωλότων τὴν ὑπάρχουσαν αἰσχύνην εἰς τοὺς αἰτίους ἀπώσασθε , τὰ πεπραγμένα , ἃ πάντες ἐπίστασθε , ἐξετάσαντες .
τί οὖν ἐστι ταῦθ ἃ ὑμεῖς ἴστε καὶ οὐ παρ ἡμῶν ὑμᾶς ἀκοῦσαι δεῖ ;
εἰ μὲν ἅπανθ ὅσ ὑπέσχονθ ὑμῖν ἐκ τῆς εἰρήνης γέγονε , καὶ τοσαύτης ἀνανδρίας καὶ κακίας ὑμεῖς ὁμολογεῖτ εἶναι μεστοί , ὥστε μή τ ἐν τῇ χώρᾳ τῶν πολεμίων ὄντων μή τ ἐκ θαλάττης πολιορκούμενοι μή τ ἐν ἄλλῳ μηδενὶ δεινῷ τῆς πόλεως οὔσης , ἀλλὰ καὶ σῖτον εὔωνον ὠνούμενοι καὶ τ ἄλλ οὐδὲν χεῖρον πράττοντες ἢ νῦν , προειδότες καὶ προακηκοότες παρὰ τούτων καὶ τοὺς συμμάχους ἀπολουμένους καὶ Θηβαίους ἰσχυροὺς γενησομένους καὶ τ ἀπὶ Θρᾴκης Φίλιππον ληψόμενον καὶ ἐν Εὐβοίᾳ κατασκευασθησόμεν ὁρμητήρι ἐφ ὑμᾶς καὶ πάνθ ἃ πέπρακται γενησόμενα , εἶτα τὴν εἰρήνην ἐποιήσασθ ἀγαπητῶς , ἀποψηφίσασθ Αἰσχίνου , καὶ μὴ πρὸς τοσούτοις αἰσχροῖς καὶ ἐπιορκίαν προσκτήσησθε 0 1 2 ·
οὐδὲν γὰρ ὑμᾶς ἀδικεῖ , ἀλλ ἐγὼ μαίνομαι καὶ τετύφωμαι νῦν κατηγορῶν αὐτοῦ .
εἰ δὲ πάντα τ ἀναντία τούτων καὶ πολλὰ καὶ φιλάνθρωπ εἰπόντες , Φίλιππον φιλεῖν τὴν πόλιν , Φωκέας σώσειν , Θηβαίους παύσειν τῆς ὕβρεως , ἔτι πρὸς τούτοις μείζον ἢ κατ Ἀμφίπολιν εὖ ποιήσειν ὑμᾶς , ἐὰν τύχῃ τῆς εἰρήνης , Εὔβοιαν , Ὠρωπὸν ἀποδώσειν 0 ·
εἰ ταῦτ εἰπόντες καὶ ὑποσχόμενοι πάντ ἐξηπατήκασι καὶ πεφενακίκασι καὶ μόνον οὐ τὴν Ἀττικὴν ὑμῶν περιῄρηνται , καταψηφίσασθε , καὶ μὴ πρὸς τοῖς ἄλλοις οἷς ὕβρισθε  οὐ γὰρ ἔγωγ οἶδ ὅ τι χρὴ λέγειν ἄλλο  καὶ ὑπὲρ ὧν οὗτοι δεδωροδοκήκασιν ὑμεῖς τὴν ἀρὰν καὶ τὴν ἐπιορκίαν οἴκαδ εἰσενέγκησθε .
ἔτι τοίνυν κ ἀκεῖνο σκοπεῖτ , ὦ ἄνδρες δικασταί , τίνος εἵνεκ ἐγὼ μηδὲν ἠδικηκότων τούτων κατηγορεῖν ἂν προειλόμην .
οὐ γὰρ εὑρήσετε .
ἡδὺ πολλοὺς ἐχθροὺς ἔχειν 0 ;
οὐδέ γ ἀσφαλές 0 .
ἀλλ ὑπῆρχέ μοι πρὸς τοῦτον ἀπέχθειά τις ;
ἐφοβοῦ περὶ σαυτοῦ , καὶ διὰ δειλίαν ταύτην ἡγήσω σωτηρίαν ·
καὶ γὰρ ταῦτ ἀκήκο αὐτὸν λέγειν .
καίτοι μηδενός γ ὄντος , Αἰσχίνη , δεινοῦ μη δ ἀδικήματος , ὡς σὺ φῄς , εἰ γὰρ αὖ ταῦτ ἐρεῖ , σκοπεῖτ , ἄνδρες δικασταί , εἰ ἐφ οἷς ὁ μη δ ὁτιοῦν ἀδικῶν ἐφοβούμην ἐγὼ μὴ διὰ τούτους ἀπόλωμαι , τί τούτους προσήκει παθεῖν τοὺς αὐτοὺς ἠδικηκότας ;
ἀλλ οὐ διὰ ταῦτα 0 .
ἀλλὰ διὰ τί σου κατηγορῶ ;
συκοφαντῶ νὴ Δία , ἵν ἀργύριον λάβω παρὰ σοῦ .
καὶ πότερον κρεῖττον ἦν μοι παρὰ Φιλίππου λαβεῖν , τοῦ διδόντος πολὺ καὶ μηδενὸς τούτων ἔλαττον , καὶ φίλον κ ἀκεῖνον ἔχειν καὶ τούτους  ἦσαν γὰρ ἄν , ἦσαν φίλοι τῶν αὐτῶν κεκοινωνηκότι 0 ·
οὐ δὲ γὰρ νῦν ἔχθραν πατρικὴν ἔχουσι πρός με , ἀλλ ὅτι τῶν πεπραγμένων οὐ μετέσχηκα  , ἢ παρὰ τούτων ἀφ ὧν εἰλήφασι μεταιτεῖν , κ ἀκείνῳ τ ἐχθρὸν εἶναι καὶ τούτοις 0 ;
καὶ τοὺς μὲν αἰχμαλώτους ἐκ τῶν ἰδίων τοσούτων χρημάτων λύεσθαι , μικρὰ δ ἀξιοῦν παρὰ τούτων αἰσχρῶς μετ ἔχθρας λαμβάνειν 0 ;
οὐκ ἔστι ταῦτα , ἀλλ ἀπήγγειλα μὲν τ ἀληθῆ καὶ ἀπεσχόμην τοῦ λαβεῖν τοῦ δικαίου καὶ τῆς ἀληθείας εἵνεκα καὶ τοῦ λοιποῦ βίου , νομίζων , ὥσπερ ἄλλοι τινὲς παρ ὑμῖν , καὶ αὐτὸς ὢν ἐπιεικὴς τιμηθήσεσθαι , καὶ οὐκ ἀνταλλακτέον εἶναί μοι τὴν πρὸς ὑμᾶς φιλοτιμίαν οὐδενὸς κέρδους 0 ·
μισῶ δὲ τούτους , ὅτι μοχθηροὺς καὶ θεοῖς ἐχθροὺς εἶδον ἐν τῇ πρεσβείᾳ , καὶ ἀπεστέρημαι καὶ τῶν ἰδίων φιλοτιμιῶν διὰ τὴν τούτων δωροδοκίαν πρὸς ὅλην δυσχερῶς ὑμῶν τὴν πρεσβείαν ἐσχηκότων ·
κατηγορῶ δὲ νυνὶ καὶ ἐπὶ τὰς εὐθύνας ἥκω τὸ μέλλον προορώμενος , καὶ βουλόμενος ἀγῶνι καὶ δικαστηρίῳ μοι διωρίσθαι παρ ὑμῖν ὅτι τ ἀναντί ἐμοὶ καὶ τούτοις πέπρακται .
καὶ δέδοικα , δέδοικα  εἰρήσεται γὰρ πάνθ ἃ φρονῶ πρὸς ὑμᾶς  μὴ τότε μὲν συνεπισπάσησθ ἐμὲ τὸν μη δ ὁτιοῦν ἀδικοῦντα , νῦν δ ἀναπεπτωκότες ἦτε .
παντάπασι γάρ , ἄνδρες Ἀθηναῖοι , ἐκλελύσθαι μοι δοκεῖτε καὶ παθεῖν ἀναμένειν τὰ δεινά , ἑτέρους δὲ πάσχοντας ὁρῶντες οὐ φυλάττεσθαι , οὐ δὲ φροντίζειν τῆς πόλεως πάλαι κατὰ πολλοὺς καὶ δεινοὺς τρόπους διαφθειρομένης .
οὐκ οἴεσθε δεινὸν εἶναι καὶ ὑπερφυές ;
καὶ γὰρ εἴ τι σιωπᾶν ἐγνώκειν , λέγειν ἐξάγομαι .
ἴστε δήπου Πυθοκλέα τουτονὶ τὸν Πυθοδώρου .
τούτῳ πάνυ φιλανθρώπως ἐκεχρήμην ἐγώ , καὶ ἀηδὲς ἐμοὶ καὶ τούτῳ γέγονεν εἰς τὴν ἡμέραν ταύτην οὐδέν .
οὗτος ἐκτρέπεταί με νῦν ἀπαντῶν , ἀφ οὗ πρὸς Φίλιππον ἀφῖκται , κ ἂν ἀναγκασθῇ που συντυχεῖν , ἀπεπήδησεν εὐθέως , μή τις αὐτὸν ἴδῃ λαλοῦντ ἐμοί ·
μετὰ δ Αἰσχίνου περιέρχεται τὴν ἀγορὰν κύκλῳ καὶ βουλεύεται .
οὐκοῦν δεινόν , ὦ ἄνδρες Ἀθηναῖοι , καὶ σχέτλιον τοῖς μὲν τὰ Φιλίππου πράγμαθ ᾑρημένοις θεραπεύειν οὕτως ἀκριβῆ τὴν παρ ἐκείνου πρὸς ἑκάτερ αἴσθησιν ὑπάρχειν , ὥσθ ἕκαστον , ὥσπερ ἂν παρεστηκότος αὐτοῦ , μη δ ὧν ἂν ἐνθαδὶ πράξῃ μηδὲν ἡγεῖσθαι λήσειν , ἀλλὰ φίλους τε νομίζειν οὓς ἂν ἐκείνῳ δοκῇ καὶ μὴ φίλους ὡσαύτως , τοῖς δὲ πρὸς ὑμᾶς ζῶσι καὶ τῆς παρ ὑμῶν τιμῆς γλιχομένοις καὶ μὴ προδεδωκόσι ταύτην τοσαύτην κωφότητα καὶ τοσοῦτο σκότος παρ ὑμῶν ἀπαντᾶν , ὥστε τοῖς ἀλειτηρίοις τούτοις ἐξ ἴσου νῦν ἔμ ἀγωνίζεσθαι , καὶ ταῦτα παρ ὑμῖν τοῖς ἅπαντ εἰδόσιν 0 1 2 .
βούλεσθ οὖν εἰδέναι καὶ ἀκοῦσαι τὸ τούτων αἴτιον 0 ;
ἐγὼ δὴ φράσω , ἀξιῶ δὲ μηδέν ἄχθεσθαί μοι λέγοντι τ ἀληθῆ .
ὅτι ἐκεῖνος μὲν ἕν , οἶμαι , σῶμ ἔχων καὶ ψυχὴν μίαν παντὶ θυμῷ καὶ φιλεῖ τοὺς ἑαυτὸν εὖ ποιοῦντας καὶ μισεῖ τοὺς τ ἀναντία , ὑμῶν δ ἕκαστος πρῶτον μὲν οὔ τε τὸν εὖ ποιοῦντα τὴν πόλιν αὑτὸν εὖ ποιεῖν ἡγεῖται , οὔ τε τὸν κακῶς κακῶς , ἀλλ ἕτερ ἐστὶν ἑκάστῳ προυργιαίτερα , ὑφ ὧν παράγεσθε πολλάκις , ἔλεος , φθόνος , ὀργή , χαρίσασθαι τῷ δεηθέντι , ἄλλα μυρία 0 ·
ἂν δ ἄρ ἅπαντά τις ἐκφύγῃ , ἀλλὰ τούς γ οὐδένα βουλομένους εἶναι τοιοῦτον οὐ διαφεύξεται .
ἡ δ ἐφ ἑκάστου τούτων ἁμαρτία κατὰ μικρὸν ὑπορρέουσα ἁθρόος τῇ πόλει βλάβη γίγνεται .
ὧν μηδέν , ὦ ἄνδρες Ἀθηναῖοι , πάθητε τήμερον , μη δ ἀφῆτε τοῦτον ὃς ὑμᾶς τηλικαῦτ ἠδίκηκεν .
καὶ γὰρ ὡς ἀληθῶς τίς ἔσται λόγος περὶ ὑμῶν , εἰ τοῦτον ἀφήσετε ;
ἀθήνηθεν ἐπρέσβευσάν τινες ὡς Φίλιππον τουτονί , Φιλοκράτης , Αἰσχίνης , Φρύνων , Δημοσθένης 0 .
ὁ μὲν πρὸς τῷ μηδὲν ἐκ τῆς πρεσβείας λαβεῖν τοὺς αἰχμαλώτους ἐκ τῶν ἰδίων ἐλύσατο ·